OpenLLM-France/wikimedia huggingface dataset:
# Eleccions presidencials del Kirguizstan de 2021

El 10 de gener de 2021 es van celebrar eleccions presidencials anticipades al Kirguizstan, juntament amb un referèndum constitucional. Les eleccions es van convocar anticipadament després de la dimissió del president Sooronbay Jeenbekov arran de les protestes kirguisses de 2020.

## Context

El 24 d'octubre de 2020, la Comissió Electoral Central del Kirguizstan (BShK) va anunciar que se celebrarien eleccions presidencials anticipades el 10 de gener de 2021. L'anunci de les eleccions anticipades es va produir després de diverses setmanes de protestes públiques i caos polític que van provocar la dimissió del president Sooronbay Jeenbekov. L'agitació va seguir a les acusacions de corrupció electoral que es van produir en les eleccions parlamentàries d'octubre de 2020, que posteriorment van ser anul·lades per la Comissió Electoral Central.

## Sistema electoral

Les eleccions es van celebrar utilitzant el sistema de dues voltes, en el qual si cap candidat obtenia la majoria en la primera volta, se celebrava una segona entre els dos primers classificats. Segons la Constitució de 2010, el mandat presidencial és de sis anys. No es permet la reelecció.
Per a inscriure's, els aspirants tenien fins al 4 de desembre de 2020 per a reunir 30.000 signatures de suport a la seva candidatura i pagar una taxa d'accés a les urnes d'1.000.000 de soms (11.830 dòlars).

## Resultats

Fins al 14 de novembre de 2020, 63 persones havien presentat la seva candidatura. El 4 de desembre, el Comitè Electoral Central va anunciar la llista definitiva de 19 candidats aprovats.
Tots els candidats es van presentar oficialment com a independents, encara que alguns van rebre el suport dels seus respectius partits polítics. Sadir Japarov va guanyar les eleccions àmpliament, rebent gairebé el 80% dels vots. Un total de 10.851 paperetes retornades van ser nul·les, a més de 196 que es van recuperar d'urnes portàtils no vàlides. La participació va ser del 39,16%.

## Referències

* ↑ «Kyrgyz Republic: Election for President». IFES Election Guide. [Consulta: 22 novembre 2020].
* 1 2 «Kyrgyzstan Schedules Early Presidential Election For January 10». Radio Free Europe/Radio Liberty, 24-10-2020. [Consulta: November 22, 2020].
* ↑ Catherine Putz. «New Election Dates and Challenges for Kyrgyzstan». The Diplomat, November 2, 2020. [Consulta: November 22, 2020].
* ↑ Kyrgyzstan IFES
* ↑ Factbox: Key political risks to watch in Kyrgyzstan Reuters, 1 October 2010.
* ↑ «63 individuals apply for presidential elections in Kyrgyzstan», 14-11-2020. [Consulta: November 22, 2020].
* ↑ «Шайлоо өнөктүгүнүн кезектеги этабы аяктады – КР Президентинин кызмат ордуна талапкерлер кол коюу барактарын тапшырышты жана шайлоо күрөөсүн төлөштү - КР БШК» (en kirguís). Кыргыз Республикасынын шайлоо жана референдум өткөрүү боюнча борбордук комиссиясы, 04-12-2020. Arxivat de l'original el 21 January 2021. [Consulta: 6 desembre 2020].
* ↑ https://newess.shailoo.gov.kg/en/election/11099/ballot-count?type=NW_ROOT
* ↑ https://shailoo.gov.kg/ru/news/4383/
# Màscara mortuòria

Una màscara mortuòria és una còpia fidel del rostre d'una persona morta recentment obtinguda per la tècnica de buidat a guix i després reproduïda per mitjà de materials fluids de punt de fusió com ara cera d'abelles o aquest mateix material combinats amb resines per tal d'obtenir un retrat a tres dimensions positiu de la cara, el més proper al rostre en vida del difunt.

## Història

Moltes fonts citen l'edat mitjana com l'època en què es va propagar aquesta moda fúnebre a les altes esferes socials d'obtenir una còpia fidel del rostre d'un personatge tingut per principal en la societat d'aquell. Aquest costum fou comú en l'antiga Roma i a l'Egipte dels faraons. A Europa, el costum d'obtenir un retrat fidel del mort es va intensificar en els segles XVIII i XIX.
A l'antiga Roma, el cos de Juli Cèsar va ser cobert amb materials enduridors i després buidat en cera d'abelles per ser exhibit als peus de Marc Antoni a l'escalinata del Senat. A l'antic Egipte, durant l'època posterior a la dinastia Ptolemaica la tècnica va ser construir sarcòfags amb el retrat del difunt en ell. A l'Alemanya nazi, la cara de l'alt dignatari de les SS, Reinhard Heydrich va ser objecte d'un tractament de màscara mortuòria.
Actualment, la policia forense utilitza aquesta tècnica per reconstruir rostres de víctimes i victimaris utilitzant avançades tècniques informàtiques. També és usada per fer còpies de rostres de persones en vida usant polímers com ara resina, poliuretà, etc. Molts personatges històrics han deixat un llegat post mortem del seu rostre. A continuació veiem uns exemples ordenats per la data de defunció.
* 44 aC - Juli Cèsar
* 1321 - Dante Alighieri
* 1616 - William Shakespeare
* 1790 - Benjamin Franklin
* 1799 - George Washington
* 1821 - Napoleó Bonaparte
* 1827 - Ludwig van Beethoven
* 1865 - Abraham Lincoln
* 1870 - Justo José de Urquiza
* 1872 - Benito Juárez
* 1926 - Antoni Gaudí
* 1935 - Alban Berg
* 1980 - Alfred Hitchcock

## Enllaços externs

* La història en màscares mortuòries Arxivat 2010-08-23 a Wayback Machine. (castellà)
# Campionat de Zúric 2003

L'edició del 2003 fou la 88a del Campionat de Zuric. La cursa es disputà el 17 d'agost de 2003, amb final a Zúric, i amb un recorregut de 236,6 quilòmetres. El vencedor final fou l'italià Daniele Nardello, que s'imposà per davant de Jan Ullrich i Paolo Bettini.
Va ser la vuitena cursa de la Copa del Món de ciclisme de 2003.

## Classificació final

| | Ciclista | Equip | Temps |
| 1 | Daniele Nardello | Team Telekom | 5h 55' 30" |
| 2 | Jan Ullrich | Team Bianchi | + 6" |
| 3 | Paolo Bettini | Quick Step-Davitamon | + 11" |
| 4 | Michael Boogerd | Rabobank | m. t. |
| 5 | Davide Rebellin | Team Gerolsteiner | m. t. |
| 6 | Javier Pascual Rodríguez | iBanesto.com | m. t. |
| 7 | Oscar Camenzind | Phonak Hearing Systems | m. t. |
| 8 | David Moncoutié | Cofidis | m. t. |
| 9 | Michele Scarponi | Domina Vacanze-Elitron | m. t. |
| 10 | Cristian Moreni | Alessio | m. t. |

## Referències

* ↑ «Nardello, más astuto que Ullrich en Zúrich». , 18-08-2003 [Consulta: 13 setembre 2015].

## Enllaços externs

* Resultats a les-sports.info
# Croada de Tedelis

La croada de Tedelis fou un dels episodis de la lluita entre la Corona d'Aragó i els abdalwadites a les darreries del segle xiv.

## Antecedents

El 1398 a conseqüència del saqueig de Torreblanca, en què els pirates es van endur una custòdia amb l'Hòstia Consagrada i 108 presoners, Martí l'Humà ordenà l'atac a Tedelis, noliejant una flota capitanejades per Joan Gascó i tropa comandada per Jaume de Pertusa.

## La croada

La flota s'aplegà Eivissa, reunint 70 naus i 7.500 croats, salpant a l'agost i saquejant Tedelis, on moriren 1.000 vilatans.
Després d'atacar les costes africanes, l'expedició es va dirigir a continuació a Avinyó per mirar d'alliberar Benet XIII del setge al que el tenia sotmès Geoffrey Boucicaut al seu palau després que un concili de l'Església de França el 1398 es manifestà contrari a Benet XIII i posà l'Església a França sota control del poder reial i el rei de França retirés l'obediència al Papa. La flota no pogué remuntar el Roine pel poc cabal que duia el riu, però aconseguí que es concedís una treva de tres mesos als assetjats.

## Conseqüències

El rei va negociar la recuperació de la custòdia a canvi d'alguns dels 300 presoners. L'any següent, el rei Martí l'Humà va ordenar repetir la campanya, aquest cop contra Bona (Bône).

## Referències

* 1 2 Martínez Romero, Tomàs. La cultura catalana en projecció de futur: homenatge a Josep Massot i Muntaner. Universitat Jaume I, 2004, p.219. ISBN 8480215003.
* 1 2 Insa Montava, Josep. La Costa Daurada arran de mar. Cossetània Edicions, 2006, p. 90. ISBN 8497911733.
* 1 2 Sanchis, Antonio. Historia del Grau (en castellà). Carena Editors, 2005, p. 45. ISBN 8496419118.
* ↑ Ximeno, Vicente. Escritores del reyno de Valencia, chronologicamente ordenados desde el año M.CC.XXXVIII hasta el de M.DCC.XLVII. Joseph Estevan Dolz, 1747, p.129.
* 1 2 Jornades sobre el Cisma d'Occident a Catalunya, les Illes i el País Valencià. Institut d'Estudis Catalans, 1986, p. 67. ISBN 8472830888.
* ↑ Ximeno, Vicente. La Costa Daurada arran de mar. Cossetània Edicions, 2006, p.88. ISBN 8497911733.
* ↑ Waugh, William Templeton. A history of Europe from 1378 to 1494 (en anglès). Methuen & co, 1932, p. 138.
# Eleccions presidencials del Senegal de 1973

El 28 de gener de 1973 es van celebrar tant eleccions presidencials com legislatives al Senegal per a elegir un President i una Assemblea Nacional. En aquest moment el país era un estat unipartidista, amb la Unió Progressista Senegalesa (UPS) com a únic partit legal, per la qual cosa el seu líder, Léopold Sédar Senghor, va ser l'únic candidat en les eleccions presidencials i va ser reelegit sense oposició. En les eleccions a l'Assemblea Nacional, es va presentar als votants una llista de 100 candidats de la UPS (per als 100 escons) perquè votessin. La participació dels votants va ser del 93,0% en les eleccions parlamentàries i del 97% en les presidencials.

## Referències

* ↑ Elections in Senegal African Elections Database
* ↑ Senegal Inter-Parliamentary Union
* ↑ Nohlen, D, Krennerich, M & Thibaut, B (1999) Elections in Africa: A data handbook, p765–770 ISBN 0-19-829645-2
# André Silva

André Miguel Valente da Silva (Baguim do Monte (Gondomar), 6 de novembre de 1995) és un futbolista professional portuguès que juga per la Reial Societat, cedit per l'RB Leipzig i la selecció portuguesa.
Ha estat internacional amb Portugal, amb la qual disputà al Mundial 2018.
Ha estat jugador de FC Porto, AC Milan i Sevilla FC.

## Palmarès
### Porto

* Segona divisió: 2015-2016

## Referències

* ↑ «FIFA World Cup Qatar 2022: List of players: Portugal» p. 22. FIFA, 15-11-2022. [Consulta: 22 novembre 2022].
* ↑ «2018 FIFA World Cup Russia – List of Players» (PDF) p. 23. FIFA, 10-06-2018. Arxivat de l'original el 19 de juny 2018. [Consulta: 10 juny 2018].
* ↑ «Nearly half Portugal's Euro squad to miss World Cup». Special Broadcasting Service, 17-05-2018. [Consulta: 17 maig 2018].
* ↑ «Ronaldo illuminates stellar draw with Spain». FIFA, 15-06-2018. Arxivat de l'original el 12 de juny 2018. [Consulta: 16 juny 2018].
* ↑ «André Silva». European Football. [Consulta: 19 juny 2017].
* ↑ «André Silva». Soccerway. [Consulta: 22 maig 2016].

## Enllaços externs

* André Silva a footballzz.co.uk
* André Silva, fitxa a ForaDeJogo
* Dades amb Portugal (portuguès)
* André Silva a National-Football-Teams.com (anglès)
* André Silva Fitxa i estadístiques a la FIFA
André Silva amb la selecció portuguesa - Plantilles de navegació :
Selecció de futbol de Portugal – Copa Confederacions 2017
1 Patrício •
2 Alves •
3 Pepe •
4 Neto •
5 Guerreiro •
6 Fonte •
7 Ronaldo (c) •
8 Moutinho •
9 André Silva •
10 B. Silva •
11 Semedo •
12 Sá •
13 Danilo •
14 William •
15 Gomes •
16 Pizzi •
17 Nani •
18 Gelson •
19 Eliseu •
20 Quaresma •
21 Cédric •
22 Beto •
23 Adrien •
Entrenador: Fernando Santos
Selecció de futbol de Portugal – Copa del Món de Futbol 2018
1 Rui Patrício •
2 Bruno Alves •
3 Pepe •
4 Manuel Fernandes •
5 Raphaël Guerreiro •
6 José Fonte •
7 Cristiano Ronaldo  •
8 João Moutinho •
9 André Silva •
10 João Mário •
11 Bernardo Silva •
12 Anthony Lopes •
13 Rúben Dias •
14 William Carvalho •
15 Ricardo Pereira •
16 Bruno Fernandes •
17 Gonçalo Guedes •
18 Gelson Martins •
19 Mário Rui •
20 Ricardo Quaresma •
21 Cédric •
22 Beto •
23 Adrien Silva •
Entrenador: Fernando Santos
Selecció de futbol de Portugal – Eurocopa 2020
1 Patrício •
2 Semedo •
3 Pepe •
4 Dias •
5 Guerreiro •
6 Fonte •
7 Ronaldo (c) •
8 Moutinho •
9 A. Silva •
10 B. Silva •
11 Fernandes •
12 Lopes •
13 Danilo •
14 William •
15 Rafa •
16 Sanches •
17 Guedes •
18 Neves •
19 Gonçalves •
20 Dalot •
21 Jota •
22 Ru. Silva •
23 Félix •
24 Oliveira •
25 Mendes •
26 Palhinha •
Entrenador: Santos
Selecció de futbol de Portugal – Copa del Món de Futbol 2022
1 Rui Patrício •
2 Dalot •
3 Pepe •
4 Dias •
5 Raphaël Guerreiro •
6 Palhinha •
7 Cristiano Ronaldo  •
8 Fernandes •
9 André Silva •
10 B. Silva •
11 Félix •
12 Sá •
13 Pereira •
14 William Carvalho •
15 Leão •
16 Vitinha •
17 João Mário •
18 Neves •
19 Mendes •
20 Cancelo •
21 Horta •
22 Costa •
23 Nunes •
24 Ant. Silva •
25 Otávio •
26 Ramos •
Entrenador: Fernando Santos :
# Xoriguer gris

El xoriguer gris (Falco ardosiaceus) és una espècie d'ocell rapinyaire de la família dels falcònids (Falconidae) que habita sabanes i boscos poc densos de l'Àfrica subsahariana, des del Senegal, Gàmbia, sud de Mauritània, cap a l'est fins a Etiòpia i Eritrea i cap al sud fins a Tanzània, Namíbia i Angola, faltant de les zones de selva humida de l'Àfrica central i Occidental. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «xoriguer gris». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 355. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022.
* ↑ BirdLife International. «Grey Kestrel. Falco ardosiaceus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Can Feliu (l'Ametlla del Vallès)

Can Feliu és un edifici del municipi de l'Ametlla del Vallès (Vallès Oriental) que forma part de l'Inventari del Patrimoni Arquitectònic de Catalunya.

## Descripció

És una masia de tipologia 2 segons Danés, és a dir, amb una teulada de dues vessants, perpendiculars a façana.Primera datació de 1780 (de ben segur l'any de reforma) tot i que la masia és ben segur anterior. La façana és arremolinada i pintada a sobre. Compta amb una estructura de 2 plantes i un tercer pis repujat amb una terrassa. La casa té una porta principal, amb brancal de totxo i una de secundària d'una reforma posterior. Es troben 4 finestres amb empits i brancals de totxo tot i que han quedat amagats per la reforma de la façana. Les parets interiors són fetes de pedra.Al lateral dret de la casa hi ha una reforma del XX juntament amb el torreo de la cantonera que corresponen a l'ampliació que va realitzar en Xammar quan va anar a viure a la casa. Elements que barregen l'estil colonial amb tocs de modernisme.

## Referències

* ↑ «Can Feliu». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Boophis pauliani

Boophis pauliani és una espècie de granota de la família dels mantèl·lids endèmica de Madagascar.

## Referències

* Fordham et al (2006). Boophis pauliani. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Esa de Bernícia

Esa de Bernícia (c. 500 - c. 520.) va ser un rei semihistòric de Bernicia. S'esmenta a la Crònica Anglosaxona (escrita l'any 547) com a avi d'Ida, primer rei històric de Bernicia. Era fill d'Ingwi (o Ingui) i pare d'Eoppa.

## Referències

* ↑ «Entrada per 547». A: Anglo-Saxon Chronicle (en anglès).
* ↑ Gething, Paul; Albert, Edoardo. Northumbria: The Lost Kingdom. The History Press, 1 October 2012. ISBN 9780752490892.
# Habitatge a la travessia del Mur, 44 (Tortosa)

L'Habitatge a la travessia del Mur, 44 és una obra del municipi de Tortosa (Baix Ebre) inclosa en l'Inventari del Patrimoni Arquitectònic de Catalunya.

## Descripció

És, juntament amb la sinagoga, l'única construcció no feta modernament de la Travessia Mur.
Es compon de dos cossos de planta i un pis separats per una mena de terrassa estreta oberta sobre el sector central de la planta que mira al carrer, amb una balustrada classicitzant de pedra. Al Oest s'afegeix un tercer cos d'una planta, a manera de pati descobert. Els cossos principals tenen una porta cadascun, el de la dreta més petita per accedir al pis, i el de l'esquerra la porta del carro, amb les roderes al llindar. Al pis s'obren un balcó de pedra i una finestra a cada sector. El voladís és de lloses fent ziga-zaga. Tot el mur té un arrebossat homogeni en forma de carreus simulats, que es converteixen en dovelles en els arcs de les portes, escarsers de maó estructural.
El cel ras de guix i canyís que hi ha com a sostre del primer pis per dissimular la teulada es troba molt deteriorat.

## Història

Ocupa part del que fins a les darreries del segle xix havia estat pany de la muralla medieval del segle xiv. Probablement es construí poc després de l'enderroc de la muralla, però ja al segle xx.

## Referències

* 1 2 3 4 «Habitatge a la travessia del Mur, 44». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 desembre 2015].
# Negociació col·lectiva

La negociació col·lectiva és aquella que es realitza entre els treballadors d'una empresa o sector, normalment (encara que no sempre) reunits a través d'un sindicat o grup de sindicats i l'empresa o representants d'empreses del sector. La finalitat de la negociació és arribar a un acord sobre les condicions laborals aplicables a la generalitat dels treballadors de l'àmbit en el qual se circumscriu la negociació (conveni col·lectiu). El terme va ser encunyat per Beatrice Webb.
A vegades, com a mesura de pressió per a la negociació i per fer complir els acords quan consideren que no han estat complerts, els treballadors poden acudir a la vaga.
La negociació col·lectiva és una manifestació particular del diàleg social, i és considerat com un dret fonamental bàsic integrant de la llibertat sindical. Mundialment es troba garantit al Conveni 98 i 154 de l'Organització Internacional del Treball (OIT).

## Contingut

La negociació pot incloure tots els aspectes de la relació laboral (salaris, jornada, descansos, vacances, llicències, condicions de treball, capacitació professional, règim d'acomiadaments, definició de les categories professionals, promocions, etc.), així com determinar les regles per a la relació entre els sindicats i els ocupadors.

### Arranjament directe

L'arranjament directe és una forma de negociació col·lectiva, que es dona amb la sola intervenció de les parts o els seus representants, a fi de solucionar les seves diferències prèvies a iniciar un conflicte col·lectiu. Es tracta d'una acció recíproca de diàleg.
L'arranjament directe té diverses característiques, entre les quals destaquen:
* És una solució directa. N'hi ha prou amb la intervenció de les parts i el seu desig de negociar la solució a diferències avingudes en les relacions laborals.
* És extrajudicial, ja que no intervenen dependències jurisdiccionals.

#### Efectes de l'arranjament directe

* En la mesura que beneficiï el treballador, s'incorporen les seves condicions als contractes de treball existents.
* Posa terme als conflictes laborals.
* Dona fi a les mesures de pressió.

### Conveni col·lectiu de treball

El conveni col·lectiu de treball és un tipus peculiar de contracte subscrit entre un sindicat o grup de sindicats i un o diversos ocupadors, o un sindicat o grup de sindicats i una organització o algunes de representatives dels ocupadors. També, en cas que no existeixi un sindicat, pot ser celebrat per representants dels treballadors interessats, degudament elegits i autoritzats per aquests últims, d'acord amb la legislació nacional.

## Enllaços externs

* Conveni 98 de l'OIT, sobre el dret de sindicació i de negociació col·lectiva Arxivat 2008-05-22 a Wayback Machine. (1949) (anglès)
* Conveni 154 de l'OIT, sobre la negociació col·lectiva Arxivat 2007-03-20 a Wayback Machine. (1981) (anglès)
* Recomanació 163 de l'OIT, sobre la negociació col·lectiva Arxivat 2007-08-25 a Wayback Machine. (1981)
* Diccionari de la Negociació col·lectiva del TERMCAT
# Angel Links

Angel Links (星方天使エンジェルリンクス, Seihō Tenshi Enjeru Rinkusu, lit. "Àngels de les Estrelles: Lligams Àngel") és una sèrie d'anime produïda per Sunrise Studio. Va ser originalment emesa en la cadena de televisió japonesa WOWOW del 7 d'abril al 30 de juny de 1999.

## Enllaços externs

* Angel Links at Sunrise (japonès)
* Angel Links (anime) a l'Enciclopèdia d'Anime News Network (anglès) (anglès)
# Xoriguer de la Reunió

El xoriguer de la Reunió (Falco duboisi) fou un ocell rapinyaire de la família dels falcònids (Falconidae) endèmic de les zones boscoses de l'illa de la Reunió, a les Mascarenyes. El seu estat de conservació es considera extint.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «xoriguer de la Reunió». Diccionari dels ocells del món. TERMCAT. [Consulta: 29 agost 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 845. ISBN 978-84-16728-37-4.
* ↑ «Seriemas, falcons». IOC World Bird List Version 12.2. International Ornithologists' Union, 01-07-2022. [Consulta: 17 octubre 2022].
* ↑ BirdLife International. «Madagascar Kestrel. Falco newtoni» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Can Baró

«Can Baró» té aquests significats:
* Barri de Can Baró, barri al districte d'Horta-Guinardó de la ciutat de Barcelona
* Can Baró (Barcelona), masia que dona nom al barri barceloní de Can Baró
* Can Baró (Terrassa), antic mas a la plaça Vella de Terrassa, a l'inici del carrer de la Font Vella
* Can Baró de la Cabreta, masia a Sant Pere de Ribes (Garraf)
# Boophis occidentalis

Boophis occidentalis és una espècie de granota de la família dels mantèl·lids endèmica de Madagascar.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Boophis occidentalis. Llista Vermella de la UICN, Unió Internacional per a la Conservació de la Natura, 2006. Consultat el 4 gener 2008 (en anglès). (anglès)
# Dennis Haueisen

Dennis Haueisen (Gera, 13 de setembre de 1978) fou un ciclista alemany, que va ser professional del 2001 al 2008.
En el seu pare Lutz també es dedicà al ciclisme.

## Palmarès

* 2004
** 1r al Noord Nederland Tour (ex aequo amb 21 ciclistes)
* 2006
** 1r a l'International Cycling Classic i vencedor d'una etapa

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Escut antic de Sant Salvador de Toló

Antic escut municipal de Sant Salvador de Toló, al Pallars Jussà. Perdé vigència el 1970, en quedar integrat l'antic municipi de Sant Salvador de Toló en el de nova creació de Gavet de la Conca. Fou substituït de primer per l'escut antic de Sant Serni, i el 1999 per l'escut de Gavet de la Conca, de nova creació, adaptat a la normativa catalana sobre emblemes oficials.

## Descripció heràldica

Tallat; primer, de porpra, un lleó rampant d'or; segon, d'or, quatre pals de gules.

## Bibliografia

* Bassa i Armengol, Manuel. Els escuts heràldics dels pobles de Catalunya. Barcelona: Millà, 1968.
# Guillem III Tallaferro

Guillem III Tallaferro és el nom dels següents personatges:
* Guillem III de Tolosa Tallaferro
* Guillem III d'Angulema Tallaferro